Isigidimi Sama-Xosa.

[Ipepa lamaxosa lenyanga Pambili nto zak’wetu!\_ Lihlaulelwa 4s ngonyaka kwase kuqaleni]

 Vol XII. LOVEDALE, SOUTH AFRICA, NOVEMBER 1, 1882. No. 144.

AMAGOSA E “SIGIDIMI”

Ukwenza umsebenzi lula, i Editor ye *Sigidimi* imise amadoda kwi ndawo ngendawo ezinabamkeli baso, anikwe igunya lokwamkela noku hlanganisa imali zeli pepa; nokufeza wonke umsebenzi walo. Abamkeli balo bozibatala kuwo ke imali zabo, aze wona azitumele apa.

Ngawo la amagama awo, asel’eko : —

*Amatole Basin* Rev. Samuel Ntsiko

*Bedford* Mr. Mabtinus Jantjes.

*Blythswood* „ J. A. Bennie.

*Butterworth* „ Geo. Pamla.

*Cradock* „ Jonathan Mkosi.

*Farmerfield „*

*Fort Peddie* „ George Nqana.

*Graham's Town* „ Ntozini Ntshona.

*Gilton* „ James Kivit.

*Gatberg* „ Maneli Mabandla.

*Graaff Reinet* „ W. P. Momoti.

*Heald Town* „ Saul Msane.

*Jansenville*

*Oxkraal* Mr. Thomas Matumbu.

*Pearston* „ Robebt Plaatjes.

*Perksdale* „ Benj. Sakuba.

*Port Alfred* „ Ebnest Nquka.

*Port Elizabeth* „ J. S. Adams.

„ K. Zozi.

*Queens Town* Rev. Daniel Malgas.

*Somerset Fast* ............ Mr. January J. Taho.

*Uitenhage* „ I. W. Wauchope.

*Whittlesea* „William..Mciteka

isigidimi sama-xosa.

*NGOLWESI-TATU, NOVEMBER* 1, 1882.

INTLANGANISO ZOKUXOXA.

Ukulunga kwazo.

Kuma calana onke e Koloni siva ukuba kwenziwa intlanganiso zentlobo ngentlobo, abati abantu abapete msebenzj mnye, nokuba ngabane sikalazo esiyeleneyo bahlangane kuzo baxoxe ngomsebenzi wabo, babonisane amatuba okupumelela, bakutazane, bavumelane ngelona q'inga bafanele ukuzama ngalo. Kuko Intlanganiso zaba Fundisi zoku cebisana: Kuko ezama fama, ati kuzo atyilelane amaqinga ancedayo ezintweni ezilinywayo nezifuywayo, abonisane ngezwi afanele ukulisingisa ku Rulumente ngomteto osukuba ungawalungisi, acebisane ngamadoda awoti atunyelwe e Parlamente, nezinye izinto ezinjalo: Kuko intlanganiso zama Bulu, afuna ukuba kuzo kubonakale kwakalok’ ukuba ubu Bulu buyinto. Intlobo-ntlobo zentlanganiso singezitini: Kodwa kubonakala ukuba yinto eyande kakulu kulomzi wase Mlungwini, abayi qondayo bona ukuba inoncedo uyinene.

Indawo ke ezingamandla ekubonakala ukuba intlanganiso ezi bazitanda ngazo abantu abamhlope singati ikakulu zintlobo mbini. Olokuqala kukuncedakala kwabantu abangamalungu ayo. Siko nje sonke sinoku fundisana. Umntu oba akasena kufunda nto kwabanye ngongazaziyo, ongabaziyo nabanye. Yinto ekoyo futi ukuti kumsebenzj obukade uwupete kanti kuko ndawana itile iwuputisayo; ize ke ifike ibonwe ngofikayo, kanti ekubonisa londawo nje kuko angayi qondanga yena aya kuyi xelelwa nguwe. Kunjalo kuyo yonke imisebenzi. Abantu ke ngoko abapete msebenzi mnye bayahlangana baze babaliselane ukuwupata kwabo, baya ncedana, uze umsebenzi wabo ucume okunye ngoko. Kungenxa yesi sizatu esite sakubona intlanganiso yododana lwanga ponoshono neyo titshala bapesheya kwe Nciba, savuya. Siyazi ukuba xa zikoyo ezo ntlanganiso, bazi nyamekela bazi xasa abaninizo, baya kuncedana, ize ibe noku pumelela indawo abanxamele yona.

Enye indawo yokulunga kwe ntlanganiso ezinjalo kukuba imisebenzi yonke inezipazamiso ezingena kuncedwa nga bantu abayipeteyo, eziya kuti ke zisingiswe kwabanye abantu. Otitshala aba banezikalazo ezizizo, abangancedwa ngaba fundisi kuzo ezinye zinga ncedwa ngu Rulumente yedwa. Kekaloku izikalazo ezinjalo ziti ukuze zivakale kakuhle kwabo bantu kutiwa mabazikangele zibe zisingiswa ngezwi elinye elihlangeneyo. Nciba le idume kangaka nje ungati uyiwela apo isaqiwu-qiwukeneyo imifula yayo ungazi ukuba uwela into, nokuba kusand’ ukubako isipango; kanti yakuhlangana lomifulana, ibe mlambo mnye nentlambi iya kwazi ukuba ipumela i Nciba. Xa ke oti­tshala basingisa amazwi ngamanye bayakuba zintlekisa, kanti, xa bahlangeneyo, wopulapula nobe ngatandi.

Kula mazwi siwenza namhla sikukankanya futi uku ncedana. Ukuncedana sesinye sezizatu encomeka ngazo intlanganiso. Kuhle kakulu ukuti umntu ehleli abe ecinga into engaba lilifa nakumzalwana wake. Yinto leyo ede yayalezwa nase Zwini le Nkosi. Kodwa ke asinto bahlale beyi cinga bonke abantu. Ukuswela ukuncedana kwandile kuti bantsundu. Kusuke kunge ngati kuza kuhluma okunye. Xa ke kuko intlanganiso, abatalente zimbelweyo bozimba bazisebenzise ize i Nkosi yabo ifike zinenzala. Bantu bakowetu yinto enkulu, emnandi ukuti iqinga lako “liweze” obekohliwe, likutaze obe seletyafa; yinto enkulu ukuti uhleli ibe intliziyo yako icinga ngezixakeko nenxwaleko ezihlele abanye, uze umtwalo wabo unge ungancedisa kuwo. Lendawo ifuneka ngokukodwa kumadodana afundayo. Aya kuti ukuze imfundo yawo ibe nefa akwazi uku velana nokuvela abanye abantu angafuni impumelelo yawo yodwa: Kekaloku intlanganiso yolu hlobo siteta ngalo inika ituba elihle loku funda ukuncedisana.

Lamazwi ke siwenzela amalungu entlanganiso enje ngale sake sayi balisa yayise Fort Beaufort, nawayale ibibikwa esi *Gidimini* ngamadodana apesheya kwe Nciba. Singa singati kuwo “ bambani zime ntozakowetu.” Ezo ntlanga­niso ziqalileyo maze nizixatisele nizomelelele ngendlela zonke. Kwaba ngento nezi ntlanganiso sifuna ukuti maze nani nike niwaqonde lamazwi siwenzileyo, nizibuze ukuba lento ikatalelwe kangaka ngaba mhlope ibonwa ntonina, nokuba ke aningebi na niya zinceda nina, nibe ninceda nabanye xa nite nanentlanganiso eningena kuyo.

U MR. C.L. STRETCH.

Namhla ikwa ngumsebenzi wetu obuhlungu ukubika ukudlula kobe xesha Iide engu mteteleli onyanisekileyo nonozondelelo woluntu. Ngalo lonke ixesha lobom bake obabune xabiso buzinikele emsebenzini u Mr. Charles Lennox Stretch, bekungatiwa, wazitshatisa nomcimbi woku kusela ababutataka, abacinezelweyo; wati ke lomsebenzi wawenza ngozondelelo olunga dlulwe naloluka bani. Kwakweli xa wabe nokuba nenimba akuva ngento ezimbi, novuyo ngezintle, ezenziwa kumazwe amgama kweli, akazange wayekelela ukuncedisa kufupi nekaya lake, ezintsizi-ntsizini ezamana zifika zifuna ezikangelele ndlela zokuzi tisa. Yabiyi nkumbulo yezi mbasa zibu-